Aušra Papirtienė

Aušra Papirtienė (g. 1967 m. gegužės 2 d. Šakiuose) – pedagogė, profesinių sąjungų aktyvistė, Kauno miesto politikė, visuomeninės organizacijos „Vieningas Kaunas" narė.Visuomeninė organizacija „Vieningas Kaunas" „PAPIRTIENĖ AUŠRA“ , „Kas yra kas Lietuvoje 2018“. Nuoroda tikrinta 2021-03-12.

2016 m. vienmandatėje rinkimų apygardoje išrinkta į LR Seimą.

 Biografija 

1985 m. baigė Kauno 37-ąją vidurinę mokyklą. 1991 m. Šiaulių pedagoginiame institute įgijo rusų kalbos ir literatūros mokytojos kvalifikaciją.

Nuo 1991 m. dirbo mokytoja Kauno Kovo 11-osios gimnazijoje. Dirbdama studijavo Vilniaus pedagoginiame universitete ir 1995 m. įgijo etikos mokytojos kvalifikaciją, 1998 m. baigė Kauno technologijos universiteto edukologijos magistrantūros studijas.

2008–2016 m. buvo Kauno švietimo darbuotojų profesinių sąjungų susivienijimo pirmininkė, 2012–2015 m. – Lietuvos profesinių sąjungų konfederacijos Kauno regioninio centro pirmininko pavaduotoja, valdybos narė.

Nuo 2013 m. yra visuomeninės organizacijos „Vieningas Kaunas“ narė, nuo 2015 m. – iki 2016 m. Kauno miesto savivaldybės tarybos narė, Švietimo ir kultūros komiteto pirmininko pavaduotoja, Neįgaliųjų reikalų tarybos pirmininkė, Šeimos tarybos ir Etikos komisijos narė.

2016–2020 m. Lietuvos Respublikos Seimo narė, išrinkta Kalniečių vienmandatėje apygardoje (įveikė buvusį Kauno merą konservatorių Andrių Kupčinską).Valdemaras Šukšta. „Kaune antrajame rinkimų ture laukia konservatorių ir „valstiečių“ kovos: kam gali atitekti Seimo nario kėdė?“, LRT.lt, 2020.10.12. 2020 m. toje pačioje apygardoje antrajame ture pralaimėjo konservatoriui Arvydui Anušauskui.Simona Voveriūnaitė. „Su šiais politikais teks atsisveikinti – kam Seimo durys užsiveria“, Delfi.lt. Nuoroda tikrinta 2021-03-12.

Išiskyrusi, vaikai Agnė ir Marius. Moka vokiečių, rusų kalbas. Pomėgiai: grybavimas, žvejyba.

 Įvertinimas 

2014 m. apdovanota Kauno miesto savivaldybės „Gerumo kristalu“.

 Šaltiniai 

 Nuorodos 

 Aušros Papirtienės biografija (vrk.lt)

Kategorija:Seimo nariai
Kategorija:Kauno politikai
Kategorija:Lietuvos profsąjungiečiai